โอ๊ต-สุรศักดิ์ ดารา7สี บู๊นอกจอ ไล่จับ2โจร เจอกำลังงัดบ้านตอนตี3
โอ๊ต-สุรศักดิ์ โชติทินวัฒน์ ดาราหนุ่ม7 สี บู๊นอกจอ วิ่งสู้ฟัดไล่จับคนร้ายที่งัดเข้าบ้านที่สระแก้วจนหนีกระเจิง เผยกลับจากถ่ายละครตอนตี3 เจอ2โจรกำลังก่อเหตุ ตร.เป็นห่วงบอกต่อไปอย่าจับโจรเองให้รีบโทรแจ้ง ครั้งนี้ถือว่าโชคดีที่ปลอดภัย  ,เมื่อวันที่ 11 พ.ย. 58 ร.ต.ท.ชานันท์ เกษรบัว ร้อยเวร สภ.เมืองสระแก้ว ได้รับแจ้งจากตำรวจสายตำบลสระแก้ว ว่ามีคนร้ายเข้างัดบ้านดาราชายช่อง 7 สี จึงรายงานให้ พ.ต.อ.ธนาวุฒิ จงจิระ ผกก.ทราบ จากนั้นนำกำลังไปตรวจสอบยังบ้านเกิดเหตุ เลขที่ 3/85 ถนนเทศบาล 7 อ.เมืองสระแก้ว , ,พบ นายสุรศักดิ์ โชติทินวัฒน์ หรือโอ๊ต ดาราช่อง 7 สี พาร้อยเวรและเจ้าหน้าที่กองพิสูจน์หลังฐาน เข้าไปดูร่องรอยของคนร้าย ที่แอบเข้ามางัดบ้าน โดย โอ๊ต เล่าเหตุการณ์ ให้เจ้าหน้าที่ตำรวจ ฟังว่า หลังกลับมาจากการถ่ายละคร ถึงบ้านประมาณตี 3 จอดรถแล้วเดินเข้าไปเปิดประตูหน้าบ้าน พบว่าไฟในบ้านเปิดอยู่ ก็เอะใจว่า มีคนเข้าไปได้อย่างไร ในเมื่อกุญแจบ้านอยู่ที่ตน จนเดินเข้าในบ้านพบว่าประตูหน้าบ้านเปิดอ้าอยู่ และทันใดนั้น ได้มีคนร้าย 2 คนวิ่งสวนออกมาชนตน ก่อนกระโดดข้ามรั้วบ้านวิ่งหนีเข้าไปในซอย ตนจึงรีบวิ่งตามพร้อมตะโกนบอกน้องชายให้มาช่วยกันจับคนร้ายที่คว้าตัวไว้ได้ 1 คน แต่คนร้ายสะบัดหลุดแล้วโกยอ้าวหนีไปในความมืด,อย่างไรก็ตาม คนร้ายได้ทำกระเป๋าสะพายตกอยู่ในที่เกิดเหตุขณะเกิดชุลมุนต่อสู้ ภายในมีบัตรประชาชน กับโทรศัพท์มือถือของคนร้ายอยู่ด้วย และยังพบยาบ้าเม็ดสีส้มอยู่ในกระเป๋า 2 เม็ด,ด้าน ร.ต.ท.ชานันท์ เกษรบัว ร้อยเวร กล่าวว่า ถือได้ว่าครั้งนี้ คนร้ายลงมืออย่างอุกอาจ ไม่เกรงกลัวกฎหมาย เนื่องจากบ้านของดาราหนุ่ม อยู่ในตัวเมือง และอยู่ติดถนนอีกต่างหาก แต่ก็โชคดีโอ๊ต ไม่ได้เป็นอะไร เนื่องจากวิ่งตามเข้าไปจับคนร้ายซึ่งมีถึง 2 คน นับว่าเสี่ยงอย่างมาก ทางที่ดีหากเหตุการณ์เกิดขึ้นเฉพาะหน้าแบบนี้ ควรรีบโทรแจ้งตำรวจ ไม่ควรเอาชีวิตเข้าไปเสี่ยงกับคนร้ายอย่างนี้ ส่วนคนร้ายกลุ่มนี้ ตอนนี้เจ้าหน้าที่ทราบแล้วว่าเป็นใคร แต่ขอเก็บเป็นความลับไว้ก่อน,ด้าน พ.ต.อ.ธนาวุฒิ จงจิระ ผกก.สภ.เมืองสระแก้ว กล่าวว่า สำหรับเหตุคนร้ายเข้าไปลักทรัพย์ของดาราช่อง7 ในครั้งนี้ ไม่ได้สลับซับซ้อนอะไรเพราะว่าคนร้ายทิ้งหลักฐานไว้ ซึ่งจะทำให้เจ้าหน้าที่ตำรวจสามารถติดตามจับกุมมาลงโทษได้โดยเร็ว ขณะนี้ได้สั่งการให้ชุดสืบสวนของ สภ.เมืองสระแก้ว ลงพื้นที่ตามล่าคนร้ายที่ก่อเหตุในครั้งนี้แล้ว,ขณะที่ โอ๊ต-สุรศักดิ์ โชติทินวัฒน์ ดาราหนุ่ม กล่าวว่า อยากจะฝากไปถึงคนร้าย และผู้ที่จะคิดมาทำแบบนี้ ว่า มันไม่คุ้มกันเลย กับการที่จะต้องติดคุกติดตะราง และกว่าคนเราจะเก็บเงินเก็บทองจนสามารถซื้อข้าวของมาได้ทุกคนก็ต้องเหนื่อยยากกันทั้งนั้น ทางที่ดีอย่ามาเบียดเบียนกันเลย ส่วนทรัพย์สิน คนร้ายยังไม่ได้อะไรไป เพราะเพิ่งงัดเข้าไปถึงห้องนอน ตนเองก็กลับมาพบเสียก่อน,สำหรับ โอ๊ต-สุรศักดิ์ ที่ผ่านมามีผลงานกับต้นสังกัดมากมาย ที่เพิ่งจบไปคือเรื่อง เพลิงตะวัน คู่ปรับฉบับหัวใจ ส่วนที่กำลังจะออกอากาศก็มี ขุนกระทิง บ้านทรายทอง เป็นต้น.
โอ๊ต-สุรศักดิ์ โชติทินวัฒน์ ดาราหนุ่ม7 สี บู๊นอกจอ วิ่งสู้ฟัดไล่จับคนร้ายที่งัดเข้าบ้านที่สระแก้วจนหนีกระเจิง เผยกลับจากถ่ายละครตอนตี3 เจอ2โจรกำลังก่อเหตุ ตร.เป็นห่วงบอกต่อไปอย่าจับโจรเองให้รีบโทรแจ้ง โชคดีที่ปลอดภัย 
ดาราจับโจร,บู๊นอกจอ,โอ๊ต สุรศักดิ์,สุรศักดิ์ โชติทินวัฒน์,งัดบ้าน,โจรงัดบ้าน,ดาราช่อง7,งดบ้านดารา,สระแก้ว,ข่าว,ไทยรัฐ,ข่าวทั่วไทย